Ware Christene: Maar die wat buite is, word deur God geoordeel!
(1Kor. 5:12) "Want waarom sou ek ook die wat buite is, oordeel? OORDEEL JULLE NIE DIE WAT BINNE IS NIE?
(1Kor. 5:13) Maar DIE WAT BUITE IS, OORDEEL GOD...."
In konteks, handel die skrifgedeelte oor mense wat as gelowiges bekendstaan, maar in opsetlik, aanhoudende sonde stap - van hulle word gese: "oordeel julle nie die wat binne is nie?" (in die geval het dit gegaan oor "hoerery", maar Paulus het ook die volgende hieroor te se gehad: (1Kor. 5:9) Ek het julle in my brief geskrywe om nie met hoereerders om te gaan nie—(1Kor. 5:10) dit wil sê, nie die hoereerders van hierdie wêreld of die gierigaards of rowers of afgodedienaars in die algemeen nie, want dan sou julle uit die wêreld moet uitgaan—(1Kor. 5:11) maar nou skryf ek aan julle om nie om te gaan met iemand wat, al staan hy as 'n broeder bekend, 'n hoereerder is of 'n gierigaard of 'n afgodedienaar of 'n kwaadspreker of 'n dronkaard of 'n rower nie; met so iemand moet julle selfs nie saam eet nie.)
Ons kan twee dinge leer uit bg.:
"n Fout wat baie Christene vandag maak, is om "die wat buite is", te oordeel. Daar word baie vingers gewys en optogte gehou teen wat die wereld verkeerd doen, wat tot gevolg het dat ongelowiges meer en meer opstandig raak.
(1Kor. 2:14 - "Maar die natuurlike mens neem die dinge van die Gees van God nie aan nie; want dit is vir hom dwaasheid, en hy kan dit nie verstaan nie, omdat dit geestelik beoordeel word").
Binne-in die kerk word daar egter ongelukkig nie geoordeel nie en massas gelowiges stap in opsetlik aanhoudende sonde sonder dat hulle tereggewys word; daarom is ons kerke vol suurdeeg (verstaan dat hierdie oordeel spesifiek gaan oor die wat in "aanhoudende sonde" stap, bv. hoerery, gierigheid, afgodsdiens, kwaadspreek, dronk drink, steel ens.; dit moet nie 'n verkeerde oordeel wees soos om "fout te soek by ander" of hulle te oordeel op mensgemaakte wette nie!) - met dit ingedagte, moet Christene beveel word om GELOWIGES TE OORDEEL, maar let wel, NIE DIE ONGELOWIGES NIE - (1Kor. 5:13 - "Maar die wat buite is, oordeel GOD....").